OpenLLM-France/wikimedia huggingface dataset:
# Cuissy-et-Geny

Cuissy-et-Geny és un municipi francès situat al departament de l'Aisne i a la regió dels Alts de França. L'any 2007 tenia 68 habitants.

## Demografia
### Població

El 2007 la població de fet de Cuissy-et-Geny era de 68 persones. Hi havia 20 famílies de les quals 4 eren unipersonals (4 dones vivint soles i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 35 habitatges, 24 eren l'habitatge principal de la família, 6 eren segones residències i 5 estaven desocupats. Tots els 35 habitatges eren cases. Dels 24 habitatges principals, 16 estaven ocupats pels seus propietaris i 8 estaven llogats i ocupats pels llogaters; 2 tenien dues cambres, 5 en tenien tres, 8 en tenien quatre i 9 en tenien cinc o més. 15 habitatges disposaven pel capbaix d'una plaça de pàrquing. A 9 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Cuissy-et-Geny el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 4 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 4 | 25 a 29 | 4 |
| 4 | 20 a 24 | 8 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 8 |
| 4 | 0 a 4 | 0 |

## Economia

El 2007 la població en edat de treballar era de 42 persones, 28 eren actives i 14 eren inactives. De les 28 persones actives 27 estaven ocupades (17 homes i 10 dones) i 1 aturada (1 dona i 1 dona). De les 14 persones inactives 3 estaven jubilades, 5 estaven estudiant i 6 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un guixaire pintor.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Cuissy-et-Geny a l'INSEE.
* Évolution et structure de la population Fitxa amb el detall de dades de Cuissy-et-Geny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Daniel Girona i Llagostera

Daniel Girona Llagostera (Lleida, 14 de gener de 1869 - 28 de març de 1940) fou un metge, historiador i escriptor català, membre de l'Acadèmia de Bones Lletres de Barcelona.
Estudià el batxillerat a Barcelona el 1884 i es llicencià en medicina a la Universitat de Barcelona en 1891. Fou dirigent de la Unió Catalanista i col·laborà amb l'Associació Protectora de l'Ensenyança Catalana. El 1919 ingressà com acadèmic a l'Acadèmia de Bones Lletres de Barcelona, de la que en fou secretari de 1922 a 1924. En aquesta qualitat va adreçar una carta d'agraïment als intel·lectuals castellans signants del Manifiesto de los escritores castellanos en defensa de la lengua catalana que enviaren al dictador Miguel Primo de Rivera.

## Obres

* Mullerament de l'infant Pere de Catalunya amb madona Constança de Sicília (1909)
* L'extinció del casal de Barcelona (1910)
* En Jaume d'Aragó, darrer comte d'Urgell, i el conclau de Casp (1913)
* Epistolari del rei Martí, Martí rei de Sicília i primogènit d'Aragó (1919)
* La darrera malaltia de la Reyna Maria de Luna (1406) (1919)
* Retorn de l'illa de Sicília a la corona d'Aragó (1920)
* Itinerari del Rei en Martí: 1396-1410 (1916)

## Referències

* 1 2 Josep Maria Calbet i Camarasa, Daniel Montañà i Buchaca. Metges i farmacèutics catalanistes (1880-1906). Cossetània Edicions, 2001, p.86.
* ↑ «Daniel Girona i Llagostera». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Daniel Girona i Llagostera al Catàleg Col·lectiu de les Universitats de Catalunya
* Daniel Girona i Llagostera - Galeria de Metges Catalans.
# Colibrí maragda de Gould

El colibrí maragda de Gould (Riccordia elegans) és un ocell extint de la família dels troquílids (Trochilidae) descrit per un únic exemplar d'origen desconegut, potser de l'illa de Jamaica. Fins fa poc era inclòs al gènere Chlorostilbon.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Salze (els Masions)

Salze, o l'Aleixó és una masia de Tremp integrada per un habitatge, el forn, una era amb corrals, paller i pati, una capella; a uns metres de distància se situa una segona era amb pati, coberts, corrals i pallers. Forma part de l'antic nucli dels Masions, de l'antic terme de Fígols de Tremp,.

## Descripció

Estava situada a l'extrem sud dels Masions, al sud del Tossalet del Morral i a llevant del Tossal de l'Aleixó, en un coster a la dreta del barranc dels Cantillons, a prop del límit del terme de Tremp, limítrof amb el de Sant Esteve de la Sarga. Actualment està pràcticament del tot desapareguda. Salze tenia annexa l'església de Sant Pere, també quasi del tot desapareguda.
L'habitatge està situat a diferent nivell sobre el terreny i consta de planta baixa, pis i golfes. Està construït amb pedra del país sense treballar rejuntada amb fang. Les parets es troben arrebossades amb una capa de ciment. Les obertures estan disposades sense ordre. La porta d'accés se situa a la façana sud-oest i acaba amb una gran llinda de pedra sobre la qual hi ha una arcada adovellada. La capella consta d'una sola nau i té coberta de llosa del país. La porta és d'arc adovellat i la imposta sobresurt de l'extradós.

## Referències

* ↑ «Casa Salze». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 4 desembre 2016].

## Enllaços externs

* Institut Cartogràfic de Catalunya
# Bangana lemassoni

Bangana lemassoni és una espècie de peix cipriniforme de la família dels ciprínids.

## Morfologia

Els mascles poden assolir els 30 cm de longitud total.

## Distribució geogràfica

Es troba a Laos, Vietnam i Xina (Yunnan).

## Referències

* ↑ Hamilton F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges. i-vii + 1-405. Pls. 1-39.
* ↑ BioLib (anglès)
* 1 2 FishBase (anglès)
* ↑ Kottelat, M., 2001. Fishes of Laos. WHT Publications Ltd., Colombo 5, Sri Lanka. 198 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 2001. Freshwater fishes of northern Vietnam. A preliminary check-list of the fishes known or expected to occur in northern Vietnam with comments on systematics and nomenclature. Environment and Social Development Unit, East Asia and Pacific Region. The World Bank. Freshwater Fish. Vietnam (BOOK), Juny: i-iii + 1-123 + 1-18.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Pellegrin, J. & Chevey, P. 1936. Cyprinidés nouveaux du Tonkin. Bulletin de la Société Zoologique de France v. 61: 18-27.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lepidotrigla modesta

Lepidotrigla modesta és una espècie de peix pertanyent a la família dels tríglids.

## Descripció

* Fa 22 cm de llargària màxima.
* Nombre de vèrtebres: 31.

## Hàbitat

És un peix marí, demersal i de clima temperat (25°S-43°S) que viu entre 10-300 m de fondària.

## Distribució geogràfica

Es troba a l'Índic oriental: des d'Austràlia Occidental fins a Nova Gal·les del Sud i Tasmània.

## Observacions

És inofensiu per als humans.

## Referències

* ↑ Günther A., 1860. Catalogue of the Acanthopterygian fishes in the collection of the British Museum. 2. Squamipinnes, Cirrhitidae, Triglidae, Trachinidae, Sciaenidae, Polynemidae, Sphyraenidae, Trichiuridae, Scombridae, Carangidae, Xiphiidae. Londres. Cat. Fishes v. 2. i-xxi + 1-548.
* ↑ uBio (anglès)
* ↑ Waite, E. R., 1899. Scientific results of the trawling expedition of H. M. C. S. "Thetis," off the coast of New South Wales, in February and March, 1898. Memoirs of the Australian Museum, Sydney v. 4 (pt 1): 2-132, Pls. 1-31.
* 1 2 3 4 FishBase (anglès)
* ↑ Neira, F.J., A.G. Miskiewicz i T. Trnski, 1998. Larvae of temperate Australian fishes: laboratory guide for larval fish identification. University of Western Australia Press. 474 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Last, P.R., E.O.G. Scott i F.H. Talbot, 1983. Fishes of Tasmania. Tasmanian Fisheries Development Authority. Hobart. 563 p.
* ↑ Marshall, J.A. i A. Jordan, 1992. A catalogue of ichthyoplankton from eastern Tasmanian waters. Tasmania Division of Sea Fisheries Occasional Publication 6. 45 p.
* ↑ May, J.L. i J.G.H. Maxwell, 1986. Trawl fish from temperate waters of Australia. CSIRO Division of Fisheries Research, Tasmània. 492 p.
* ↑ Platell, M.E. i I.C. Potter, 2001. Partitioning of food resources amongst 18 abundant benthic carnivorous fish species in marine waters on the lower west coast of Australia. J. Exp. Mar. Biol. Ecol. 261:31-54.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Richards, W.J., 1992. Comments on the genus Lepidotrigla (Pisces: Triglidae) with descriptions of two new species from the Indian and Pacific oceans. Bull. Mar. Sci. 51(1):45-65.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Alain Mimoun

Alain Mimoun (El Telagh, Algèria francesa, 1921 - Saint-Mandé, França, 27 de juny de 2013) fou un atleta francès, especialista en proves de fons i maratons.

## Biografia

Va néixer l'1 de gener de 1921 a la ciutat d'El Telagh, població situada en aquells moments en l'Algèria francesa i que avui dia forma part d'Algèria.

## Carrera esportiva

Com a conseqüència de la Segona Guerra Mundial inicià la pràctica esportiva molt tard. Va participar, als 27 anys, en els Jocs Olímpics d'Estiu de 1948 celebrats a Londres (Regne Unit), on va aconseguir guanyar la medalla de plata en la prova dels 10.000 metres, quedant per darrere del txecoslovac Emil Zátopek. En aquells mateixos Jocs participà en la prova dels 5.000 metres, quedant eliminat a la primera ronda.
En els Jocs Olímpics d'Estiu de 1952 realitzats a Hèlsinki (Finlàndia) aconseguí guanyar dues medalles de plata: una en la prova dels 10.000 metres i l'altre en els 5.000 metres, en ambdues carreres finalitzant darrere Emil Zátopek.
En els Jocs Olímpics d'Estiu de 1956 realitzats a Melbourne (Austràlia) aconseguí guanyar la medalla d'or en la prova masculina de marató, finalitzant així mateix dotzè en els 10.000 metres.
Als 39 anys participà en els Jocs Olímpics d'Estiu de 1960 realitzats a Roma (Itàlia), on finalitzà trenta-quatrè en la prova de marató.
Al llarg de la seva carrera ha guanyat quatre medalles d'or en els Jocs del Mediterrani i dues medalles de plata en el Campionat d'Europa d'atletisme.

## Referències

* ↑ notícia de la seva mort (francès)
# Cecília d'Urgell

Cecília d'Urgell (1424 - Bellesguard, Barcelona, 1460) fou filla de Pere II d'Urgell i de Margarida de Montferrat. Fou una de les candidates a casar-se amb el rei Martí l'Humà. Després de la revolta del seu germà, Jaume II d'Urgell, contra Ferran d'Antequera s'hagué de refugiar amb la seva germana Elisabet i la seva mare per por a represàlies. Ferran I les va privar de tots els seus béns, passant misèria i havent de demanar caritat per poder menjar. Anteriorment havia rebutjat casar-se amb Joan Ramon Folc II de Cardona, per haver-se fet enrere en la causa urgellista. Es casà amb Bernat IV de Mòdica i va morir sense descendència.

## Referències

* ↑ «Cecília d'Urgell». Enciclopèdia Catalana. [Consulta: 2 agost 2016].
# Coracias

Coracias és un gènere d'ocells de la família dels coràcids (Coraciidae) que habiten al Vell Món. Als Països Catalans hi viu el gaig blau que malgrat el seu nom no està relacionat filogenèticament amb el gaig.

## Llista d'espècies

Se n'han descrit 9 espècies dins aquest gènere:
* gaig blau porprat (Coracias naevius).
* gaig blau de l'Índia (Coracias benghalensis).
* gaig blau d'Indoxina (Coracias affinis).
* gaig blau de Sulawesi (Coracias temminckii).
* gaig blau de raquetes (Coracias spatulatus).
* gaig blau de clatell verd (Coracias caudatus).
* gaig blau d'Etiòpia (Coracias abyssinicus).
* gaig blau comú (Coracias garrulus).
* gaig blau capblanc (Coracias cyanogaster).
# Lekaroz

Lekaroz és un dels 15 llocs que conformen la Vall de Baztan, situat a 48 quilòmetres de Pamplona, a Navarra. Comprèn els barris d'Aroztegia, Uharte i Oharriz. El 2010 tenia 341 habitants.
El poble de Lekaroz fou arrasat per les tropes de Francisco Espoz y Mina durant la primera guerra carlina. També hi ha un convent dels frares caputxins on hi ha una escultura de Jorge Oteiza.

## Enllaços externs

* Web de Lekaroz Arxivat 2011-09-24 a Wayback Machine.(basc) (castellà)
# Aldecoa (desambiguació)

«Aldecoa» té aquests significats:
* Aldecoa, entitat de població del departament de Flores (Uruguai)
* Emilio Aldecoa Gómez (Bilbao, 1922 - Lloret de Mar, 1999), futbolista basc
* Josefina Aldecoa
# Copa BBVA Colsanitas 2012

El Torneig de Bogotà 2012, conegut oficialment com a Copa BBVA Colsanitas 2012, és un esdeveniment de tennis femení sobre terra batuda que pertany als International tournaments de la WTA. La 20a edició del torneig es va celebrar entre l'11 i el 19 de febrer de 2012 al Club Campestre El Rancho de Bogotà, Colòmbia.
La tennista espanyola Lara Arruabarrena Vecino va aconseguir el primer títol individual de la seva carrera.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Final | Final | Final |
| 1 | M. Erakovic | 4 | 4 | |
| | E. Gallovits-Hall | 6 | 6 | | | E. Gallovits-Hall | 7 | 3 | 6 |
| | M. Duque | 4 | 6 | 7 | | M. Duque | 6$^3$ | 6 | 2 |
| 7 | L. Domínguez Lino | 6 | 2 | 5 | | | | | | E. Gallovits-Hall | 4 | 3 |
| Q | P. Ormaechea | 6 | 3 | 7 | | | | | | L. Arruabarrena | 6 | 6 |
| | P. Rampre | 4 | 6 | 6$^4$ | Q | P. Ormaechea | 3 | 0 | | | | |
| | E. Birnerová | 4 | 0 | | | L. Arruabarrena | 6 | 6 | | | | |
| | L. Arruabarrena | 6 | 6 | | | | | | | | | | L. Arruabarrena | 6 | 7 |
| | V. Savinikh | 2 | 2 | | | | | | | | | | A. Panova | 2 | 5 |
| Q | I. Xvédova | 6 | 6 | | Q | I. Xvédova | 4 | 4 | | | | |
| | T. Babos | 7 | 6 | | | T. Babos | 6 | 6 | | | | |
| 3 | R. Oprandi | 6⁵ | 4 | | | | | | | T. Babos | 2 | 3 |
| 5 | G. Dulko | 5 | 2 | | | | | | | A. Panova | 6 | 6 |
| | A. Panova | 7 | 6 | | | A. Panova | 6 | 6 | | | | |
| WC | C. Castaño | 3 | 6 | 2 | | K. Knapp | 4 | 4 | |
| | K. Knapp | 6 | 2 | 6 | | | | | |

## Quadre doble femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Eva Birnerová Alexandra Panova | 6 | 6 | |
| | Mailen Auroux María Irigoyen | 3 | 4 | | 1 | Eva Birnerová Alexandra Panova | 6 | 5 | [12] |
| | Tímea Babos Valéria Savinikh | 6 | 6 | | | Tímea Babos Valéria Savinikh | 4 | 7 | [10] |
| | Lara Arruabarrena Vecino Estrella Cabeza Candela | 4 | 1 | | | | | | | 1 | Eva Birnerová Alexandra Panova | 6 | 6 |
| | Lourdes Domínguez Lino Romina Oprandi | | | | | | | | | | Mandy Minella Stefanie Vögele | 2 | 2 |
| | Edina Gallovits-Hall Karin Knapp | w/o | | | | Edina Gallovits-Hall Karin Knapp | 3 | 7 | [6] |
| | Mandy Minella Stefanie Vögele | 4 | 6 | [11] | | Mandy Minella Stefanie Vögele | 6 | 5 | [10] |
| | Catalina Castaño Mariana Duque | 6 | 3 | [9] | | | | | |
Bogotà :
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
Sony Ericsson WTA Tour 2012
< 2011
2013 > :
WTA Tour Championships, Istanbul  · WTA Tournament of Champions, Sofia :
# Dariel Alarcón Ramírez

Dariel Alarcón Ramírez, «Benigno» (Manzanillo, Cuba, 1939-París, 24 de març de 2016) va ser un militar cubà exiliat a França, que va lluitar en la Revolució Cubana i després a les ordres del Che Guevara en el Congo i Bolívia on va ser un dels tres cubans supervivents. Va aconseguir el grau de Capità de l'exèrcit cubà. En 1994 es va exiliar a París. En 1997 va publicar el llibre «Memorias de un soldado cubano». En 2006 va publicar el llibre «Benigno: dernier compagnon du Che» amb Christophe Dimitri Reveille.

## Biografia
### Revolució cubana

Procedent d'una família de camperols a la zona propera a Manzanillo, es va incorporar a la guerrilla del Moviment 26 de juliol que actuava en la Sierra Maestra en 1957. Va formar part de la Quarta Columna al comandament de Camilo Cienfuegos on es va destacar amb la metralladora, fins al triomf de la Revolució Cubana l'1 de gener de 1959.
Una vegada acabada la revolució va aprendre a llegir i escriure i va exercir diversos llocs.

### Guerrilla a Bolívia

Entre 1966 i 1967 Dariel Alarcón participaria juntament amb altres quinze cubans del focus guerriller que el Che Guevara va instal·lar a Bolívia, a la zona del riu Ñancahuazú, i on aquest últim moriria. El grup guerriller va prendre el nom de l'Exèrcit d'Alliberament Nacional (ELN) de Bolívia amb seccions de suport a l'Argentina, Xile i el Perú. Els enfrontaments armats van començar el 23 de març de 1967.
Alarcón va ser un dels cinc homes (3 cubans i dos bolivians) que van aconseguir escapar del cèrcol militar que va aniquilar al grup guerriller. Després, van escapar a través de la frontera amb Xile per, finalment, lliurar-se a les autoritats xilenes en el petit poble de Camiña.

### Des de 1967

Després de 1967 va servir en l'exèrcit cubà en diverses funcions, fins que en 1994 desil·lusionat de la revolució, es va exiliar a París on va escriure el citat llibre en el qual critica durament al govern de Fidel Castro

## Publicacions

* Memorias de un soldado cubano, 1997
* Benigno, mémoires d'un guérillero du Che, la Boîte à Bulles, 2013

## Vegeu també

* Guerrilla de Ñancahuazú
* Llista d'integrants del grup guerriller en Ñancahuazú

## Referències

* ↑ «Murió cubano Dariel Alarcón, uno de los últimos compañeros del ‘Che' en Bolivia». El Nuevo Herald, 24-03-2016. [Consulta: 24 març 2016].
* ↑ Els cinc homes que van aconseguir escapar van ser els cubans Leonardo Tamayo («Urbano»), Harry Villegas («Pombo») i Dariel Alarcón («Benigno»), i els bolivians Guido Peredo («Inti») i David Adriazola Veizaga («Darío»)

## Bibliografia

* Anderson, Jon Lee. Che Guevara. Una vida revolucionaria. Barcelona: Anagrama, 1997. ISBN 978-84-339-2572-5.
* Daniel Alarcón Ramírez. Memorias de un Soldado Cubano, 2003. ISBN 8483108941.
* Dariel Alarcón Ramírez, Christophe Dimitri Reveille. Benigno: dernier compagnon du Che. Les Editions du Rocher, 2006. ISBN 9782268055039.

## Enllaços externs

* Members of Che's guerrilla movement in BolviaLatino American Resources
* Dariel Alarcón Ramírez, Bolivia, Diario de lucha Arxivat 2016-03-22 a Wayback Machine.
# DVB-T

DVB-T (anglès: Digital Video Broadcasting - Terrestrial) és l'estàndard per a la transmissió de televisió digital terrestre creat per l'organització europea DVB. Aquest sistema transmet àudio, vídeo i altres dades a través d'un flux MPEG-2, utilitzant una modulació COFDM.
L'estàndard DVB-T comparteix el mateix procés d'aleatorització, protecció externa i interna de dades i codis convolucionals d'entrellaçat que el DVB-S. La diferència fonamental és que, en aquest cas, s'utilitza una modulació COFDM (Coded Orthogonal Frequency Division Multiplexing) amb un total de 1705 (mode 2K) o 8817 portadores (mode 8K). Aquesta modulació permet, mitjançant la utilització de múltiple portadores que dispersen les dades de la trama a transmetre, operar en escenaris amb un elevat índex de senyal multitrajecte. La protecció davant d'aquest tipus d'interferències s'aconsegueix inserint intervals de guarda entre les dades que, eventualment, redueixen la capacitat del canal. Aquesta reducció de la capacitat és menor quan més gran és el nombre de portadores utilitzades. Tot i així, l'augment del nombre de portadores incrementa la complexitat del receptor.
El mode 2K està pensat per transmissions simples que cobreixin àrees geogràfiques reduïdes (potències reduïdes) mentre que el mode 8K pot utilitzar-se per àrees geogràfiques extenses una única freqüència portadora per canal, comú a tota la xarxa. La forta protecció del COFDM permet que el sistema pugui operar mantenint la mateixa freqüència portadora a tota una regió geogràfica extensa (coberta per diversos radioenllaços). El receptor interpreta el senyal procedent del radioenllaç més feble com un senyal multitrajecte i pot rebutjar-la. Si els radioenllaços estan molt allunyats, les diferències de temps de recepció poden ser considerables i és necessari augmentar els intervals de guarda entre les dades digitals, perdent certa eficiència en la transmissió.
DVB-T ha evolucionat a una versió mòbil com el DVB-H (Handheld) i el DVB-T2, estandarditzat recentment.

## Vegeu també

* DVB (Digital Video Broadcasting)
* DVB-C (Digital Video Broadcasting - Cable)
* Televisió digital
* ATSC, estàndard de televisió digital desenvolupat i utilitzat als Estats Units.
* ISDB (Integrated Services Digital Broadcasting), estàndard de difusió de televisió (DTV) i àudio digital (DAB) creat pel Japó

## Enllaços externs

* Pàgina oficial del DVB
* ATSC, DTMB, DVB-T/DVB-T2 e ISDB-T a DTV Status
# Salzkammergut

Salzkammergut és un districte muntanyós d'Àustria, de 650 km² de superfície a la zona de l'Alta Àustria, Salzburg i Estíria, travessat pels Alps calcaris de Salzburg. El seu nom prové dels dipòsits salins de la regió, explotats des de l'edat del bronze. Rep el nom de "Suïssa Austríaca" per la bellesa i tipisme de les seves valls. El 1997, el paisatge cultural de Hallstatt-Dachstein/Salzkammergut va ser declarat Patrimoni de la Humanitat per la UNESCO.

## Referències

* ↑ Centre, UNESCO World Heritage. «Hallstatt-Dachstein / Salzkammergut Cultural Landscape» (en anglès). [Consulta: 28 gener 2021].
# Biblisheim

Biblisheim (en alsacià Bíwelse) és un municipi francès, situat a la regió del Gran Est, al departament del Baix Rin. L'any 1999 tenia 372 habitants.
Forma part del cantó de Reichshoffen, del districte de Haguenau-Wissembourg i de la Comunitat de comunes Sauer-Pechelbronn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 230 | 242 | 252 | 244 | 339 | 372 |

## Administració

Llista d'alcaldes :
| Període | Identitat | Partit |
| 2001- 2008 | Mireille Cabirol de Saint Georges | |